[{"text_idx": "#000001", "text": "Mae\u2019r Llyfrgell yn rhan hynaf y ty\u0302 ac roedd rhan ohoni yn Neuadd Fawr yn y bymthegfed ganrif. Fe\u2019i rhannwyd yn ddwy ystafell am ryw bedwar can mlynedd nes i William Burges ei gwneud yn un llyfrgell fawr ar gyfer Trydydd Ardalydd Bute yn y 1870au."}, {"text_idx": "#000002", "text": "Mae mynediad i\u2019r Llyfrgell wedi\u2019i gynnwys gyda\u2019ch Tocyn y Castell, neu gallwch ddarganfod mwy trwy ymuno a\u0302 thaith dywys."}, {"text_idx": "#000004", "text": "Mae\u2019r ystafell yn un o\u2019r pwysicaf yn y castell gan ei bod yn dal i gynnwys y silffoedd llyfrau a\u2019r byrddau Burges gwreiddiol a gynlluniwyd ac a wnaed ar gyfer y gofod hwn y tu mewn."}, {"text_idx": "#000005", "text": "Thema\u2019r Llyfrgell yw llenyddiaeth ac iaith ac mae\u2019r simnai\u2019n dangos pum iaith \u2018hynafol\u2019 Groeg, Hebraeg, Asyrieg, iaith Hieroglyffig a Rwnig. Cafodd y ffigurau sy\u2019n eu dal eu cerfio gan y cerflunydd Thomas Nicholls."}, {"text_idx": "#000006", "text": "Mae\u2019r waliau wedi\u2019u gorchuddio a\u0302 chynfas coch ac aur, wedi\u2019u haddurno a\u0302 cheriwbiaid. Mae pob un yn dal enw un o hoff awduron yr Arglwydd Bute."}, {"text_idx": "#000007", "text": "Er bod yr Arglwydd Bute wedi\u2019i swyno gan y byd canoloesol, roedd hefyd yn frwdfrydig dros ddyfeisiadau modern a chafodd gwres canolog ei roi i mewn yn y castell yn yr 1870au. Mae seiliau\u2019r ddau fwrdd yn y llyfrgell yn cynnwys rheiddiaduron y system gwres canolog."}]